กฎกระทรวงฉบับที่ ๔ (พ.ศ.๒๕๓๖)ออกตามความในพระราชบัญญัติคณะสงฆ์พ.ศ. ๒๕๐๕[๑] อาศัยอำนาจตามความในมาตรา๖ และมาตรา ๓๒ วรรคหนึ่ง แห่งพระราชบัญญัติคณะสงฆ์ พ.ศ. ๒๕๐๕ และมาตรา ๔๖แห่งพระราชบัญญัติคณะสงฆ์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์(ฉบับที่ ๒) พ.ศ. ๒๕๓๕ รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ข้อ๑ ให้ยกเลิกความในข้อ ๑แห่งกฎกระทรวง ฉบับที่ ๓ (พ.ศ. ๒๕๒๐) ออกตามความในพระราชบัญญัติคณะสงฆ์ พ.ศ. ๒๕๐๕และให้ใช้ความต่อไปนี้แทนข้อ ๑ ในกฎกระทรวงนี้ คำว่า คณะสงฆ์ หมายความว่า คณะสงฆ์อื่นข้อ๒ ให้ยกเลิกความในข้อ ๔แห่งกฎกระทรวง ฉบับที่ ๓ (พ.ศ. ๒๕๒๐) ออกตามความในพระราชบัญญัติคณะสงฆ์ พ.ศ. ๒๕๐๕และให้ใช้ความต่อไปนี้แทนข้อ ๔การปกครองคณะสงฆ์แต่ละคณะ ให้มีบรรพชิตเป็นผู้ปกครองตามตำแหน่ง ดังนี้(๑)เจ้าคณะใหญ่(๒)รองเจ้าคณะใหญ่(๓)ผู้ช่วยเจ้าคณะใหญ่ฝ่ายขวา(๔)ผู้ช่วยเจ้าคณะใหญ่ฝ่ายซ้าย(๕)ปลัดขวา(๖)ปลัดซ้าย(๗)รองปลัดขวา(๘)รองปลัดซ้าย(๙)ผู้ช่วยปลัดขวา(๑๐)ผู้ช่วยปลัดซ้าย(๑๑)เจ้าอาวาส(๑๒)รองเจ้าอาวาส(๑๓)ผู้ช่วยเจ้าอาวาสข้อ๓ ให้ยกเลิกความในข้อ ๗ และข้อ ๘แห่งกฎกระทรวง ฉบับที่ ๓ (พ.ศ. ๒๕๒๐) ออกตามความในพระราชบัญญัติคณะสงฆ์ พ.ศ. ๒๕๐๕และให้ใช้ความต่อไปนี้แทนข้อ ๗สมเด็จพระสังฆราชทรงแต่งตั้งบรรพชิตในคณะสงฆ์เป็นรองเจ้าคณะใหญ่ผู้ช่วยเจ้าคณะใหญ่ฝ่ายขวา ผู้ช่วยเจ้าคณะใหญ่ฝ่ายซ้าย ปลัดขวา ปลัดซ้ายรองปลัดขวา รองปลัดซ้าย ผู้ช่วยปลัดขวา และผู้ช่วยปลัดซ้าย ตามที่เจ้าคณะใหญ่เสนอข้อ๘ ในแต่ละคณะสงฆ์เจ้าคณะใหญ่มีอำนาจแต่งตั้งบรรพชิตในคณะสงฆ์เป็นเจ้าอาวาส รองเจ้าอาวาสผู้ช่วยเจ้าอาวาส และผู้รักษาการแทนเจ้าอาวาส ตามหลักเกณฑ์ที่เจ้าคณะใหญ่กำหนดด้วยความเห็นชอบของสมเด็จพระสังฆราชเพื่อประโยชน์แก่การปฏิบัติหน้าที่ของเจ้าคณะใหญ่ให้เจ้าคณะใหญ่มีอำนาจแต่งตั้งบรรพชิตในคณะสงฆ์รูปใดรูปหนึ่งเป็นเลขานุการเจ้าคณะใหญ่เลขานุการเจ้าคณะใหญ่พ้นจากตำแหน่งเมื่อเจ้าคณะใหญ่ให้พ้นจากตำแหน่งหรือเมื่อเจ้าคณะใหญ่พ้นจากตำแหน่งข้อ๔ ให้ยกเลิกความในข้อ ๑๐แห่งกฎกระทรวง ฉบับที่ ๓ (พ.ศ. ๒๕๒๐) ออกตามความในพระราชบัญญัติคณะสงฆ์ พ.ศ. ๒๕๐๕และให้ใช้ความต่อไปนี้แทนข้อ ๑๐ รองเจ้าคณะใหญ่ผู้ช่วยเจ้าคณะใหญ่ฝ่ายขวา ผู้ช่วยเจ้าคณะใหญ่ฝ่ายซ้าย ปลัดขวา ปลัดซ้ายรองปลัดขวา รองปลัดซ้าย ผู้ช่วยปลัดขวา และผู้ช่วยปลัดซ้ายมีหน้าที่ช่วยปกครองบรรพชิตและวัดตามที่เจ้าคณะใหญ่มอบหมายข้อ๕ ให้ยกเลิกความในข้อ ๑๓แห่งกฎกระทรวง ฉบับที่ ๓ (พ.ศ. ๒๕๒๐) ออกตามความในพระราชบัญญัติคณะสงฆ์ พ.ศ. ๒๕๐๕และให้ใช้ความต่อไปนี้แทนข้อ ๑๓ เจ้าคณะใหญ่รองเจ้าคณะใหญ่ ผู้ช่วยเจ้าคณะใหญ่ฝ่ายขวา ผู้ช่วยเจ้าคณะใหญ่ฝ่ายซ้าย ปลัดขวาปลัดซ้าย รองปลัดขวา รองปลัดซ้าย ผู้ช่วยปลัดขวา และผู้ช่วยปลัดซ้าย พ้นจากตำแหน่งเมื่อ(๑)มรณภาพ(๒)พ้นจากความเป็นบรรพชิต(๓)ลาออก(๔)สมเด็จพระสังฆราชมีพระบัญชาให้ออก หรือแต่งตั้งเป็นตำแหน่งกิตติมศักดิ์ข้อ๖ ให้บรรพชิตซึ่งดำรงตำแหน่งผู้ช่วยเจ้าคณะใหญ่ในคณะสงฆ์แต่ละคณะอยู่ในวันก่อนวันที่กฎกระทรวงนี้ใช้บังคับเป็นผู้ช่วยเจ้าคณะใหญ่ฝ่ายขวาตามกฎกระทรวงนี้ให้ไว้ณ วันที่ ๑๐ กันยายน พ.ศ. ๒๕๓๖สัมพันธ์ทองสมัครรัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากงานของคณะสงฆ์อื่นอันได้แก่จีนนิกายและอนัมนิกายได้ขยายอย่างกว้างขวางทั้งทางด้านการปกครอง การศึกษา การเผยแผ่ และการสาธารณูปการประกอบกับตำแหน่งผู้ปกครองคณะสงฆ์ดังกล่าวแต่ละคณะยังมีจำนวนไม่สอดคล้องกับการขยายงานดังกล่าวสมควรกำหนดให้มีตำแหน่งผู้ช่วยเจ้าคณะใหญ่ฝ่ายขวาและผู้ช่วยเจ้าคณะใหญ่ฝ่ายซ้ายแทนตำแหน่งผู้ช่วยเจ้าคณะใหญ่และเลขานุการเจ้าคณะใหญ่เพื่อช่วยงานคณะสงฆ์จึงจำเป็นต้องออกกฎกระทรวงนี้ปาจรีย์/ปรับปรุง๓๑ สิงหาคม ๒๕๔๙ธมณณัฏฐ์/ปรับปรุง๕ มีนาคม ๒๕๖๒[๑]ราชกิจจานุเบกษา เล่ม ๑๑๐/ตอนที่ ๑๖๖/ฉบับพิเศษ หน้า ๑/๒๐ ตุลาคม ๒๕๓๖